Հայկական հարցին ու Հայկական Ցեղասպանութեան մասին Թուրքիոյ մէջ այլեւս պարզուած են երկու հակադիր տեսարաններ։ Առաջինով կը տեսնուին յառաջապահ ու ազատամիտ մտաւորականութեան մը կողմէ կազմակերպուած համագումարներ, որոնք ամբողջ մերկութեամբը կը քննարկեն 1915-ի պատահարները, կ՛ընդգծեն անոր Ցեղասպանութիւն մը ըլլալու հանգամանքը, կը խօսին զոհերու եւ գործուած ոճիրներուն մասին։ Վերջերս Պօղազիչի համալսարանին մէջ, իսլամաց«ու»ած հայերու մասին կազմակերպուած եռօրեայ համագումարը անոնցմէ մէկն ու ամէնէն համապարփակն էր։